open-index/open-wikipedia-markdown huggingface dataset:
Κολούμπος

Ο **Κολούμπος** ή το **Κολούμπο** είναι ενεργό υποθαλάσσιο ηφαίστειο σε απόσταση 6,5 χιλιομέτρων βορειοανατολικά της Σαντορίνης, το οποίο ανήκει στο Ηφαιστειακό τόξο του Νοτίου Αιγαίου. Έγινε γνωστό μετά από μεγάλη ηφαιστειακή έκρηξη στις 27 Σεπτεμβρίου 1650. Από τη λάβα σχηματίστηκε μικρή νησίδα, η οποία, όμως, εξαιτίας των θαλασσίων κυμάτων, γρήγορα κατέρρευσε σε ύφαλο. Από την κατάρρευση αυτή προκλήθηκε τσουνάμι, το οποίο προκάλεσε ζημιές μέχρι και σε απόσταση 150 χιλιομέτρων. Σήμερα έχει ύψος 280 μέτρων (σε σχέση με τον περιβάλλοντα θαλάσσιο πυθμένα) και βρίσκεται περίπου 18 μέτρα κάτω από την επιφάνεια της θάλασσας. Ο κρατήρας του έχει διάμετρο περίπου 3 χιλιομέτρων και βάθος 512 μέτρων. Σε μεγάλη έκταση γύρω από το ηφαίστειο έχουν εντοπιστεί υδροθερμικά φρέατα από τα οποία αναβλύζει καυτό νερό, έως και 220 °C, με διαλυμένα μεταλλικά στοιχεία και τα οποία φιλοξενούν ένα σπάνιο οικοσύστημα από νηματοειδή βακτήρια.

Η ευρύτερη περιοχή του ακρωτηρίου Κολούμπος λέγεται επίσης Κολούμπος και σχηματίζει μικρό ορμίσκο. Σε περίπου 6 χιλιόμετρα προς τα βόρεια, πριν την Άνυδρο, βρίσκεται ο υποθαλάσσιος κρατήρας του Κολούμπου, ο οποίος σχηματίστηκε το 1650, μετά από μια ισχυρή ηφαιστειακή έκρηξη, γνωστή ως «Ο καιρός του Μεγάλου Κακού». Μετά το πέρας εκείνης της έκρηξης, η οποία είχε ως συνέπεια 50 νεκρούς ανθρώπους, πολλά περισσότερα νεκρά ζώα και ακόμη περισσότερες απώλειες σε καλλιέργειες, χτίστηκε ο ναός «Παναγία του Καλού», ως μια προσπάθεια ευχαρίστησης των ανθρώπων για το τέλος της δυσάρεστης αυτής κατάστασης. Για το γεγονός αυτό υπάρχουν γραπτές διηγήσεις, ανώνυμες, έμμετρες και πεζές αλλά και μια επώνυμη, γραμμένη από τον Καισάριο Δαπόντε. Για το γεγονός, υπάρχουν επίσης μαρτυρίες από τον Γάλλο ιερωμένο Φρανσουά Ρισάρντ, ο οποίος δημοσίευσε τις περιγραφές του για το δραματικό αυτό περιστατικό λίγα χρόνια μετά. 

## Ονομασία
Για την προέλευση της λέξης έχουν διατυπωθεί πολλές απόψεις με επικρατέστερη εκείνη που θέλει τη λέξη να προέρχεται από την ιταλική colombo που σημαίνει περιστέρι, επειδή κατά την περιγραφή της έκρηξης του 1650 στην επιφάνεια της θάλασσας φαίνονταν αφροί λευκοί όπως το περιστέρι.

## Ηφαιστειακή δραστηριότητα
Η καταγεγραμμένη ηφαιστειακή δραστηριότητα του Κολούμπου ξεκίνησε με σεισμούς το 1649 και ολοκληρώθηκε το 1650, ενώ είχε ονομαστεί από τους ντόπιους "*ο καιρός του Κακού*". Κατά την διάρκεια της δραστηριότητας αυτής πέθαναν γύρω στα 70 άτομα και μεγάλος αριθμός οικόσιτων ζώων, κυρίως λόγω των δηλητηριωδών αερίων που εκλύονταν επί μήνες από το ηφαίστειο.

## Σημερινή κατάσταση
Η μεγάλη θερμοκρασία που καταγράφεται στα υδροθερμικά φρέατα αποδεικνύει ότι το ηφαίστειο Κολούμπο είναι ενεργό και ότι υπάρχει μάγμα κάτω από την επιφάνεια.

## Παραπομπές


## Εξωτερικοί σύνδεσμοι
* ΕΛ.ΚΕ.Θ.Ε. - Ναυτίλος - Ηφαιστειακή Δραστηριότητα Σαντορίνης
* University of Rhode Island - Thera Expedition - Kolumbo Volcano

Κατηγορία:Σαντορίνη
Κατηγορία:Ηφαίστεια της Ελλάδας
Κατηγορία:Ύφαλοι του Αιγαίου
Κατηγορία:Ύφαλοι της Ελλάδας
Κατηγορία:Δήμος Θήρας
Αλμπέρτο Σέλβα

Ο **Αλμπέρτο Σέλβα** (*Alberto Selva*) είναι δικηγόρος και πολιτικός. Υπήρξε ένας από τους δύο Κυβερνώντες Διοικητές στον Άγιο Μαρίνο.

Γεννήθηκε στις 21 Σεπτεμβρίου 1964 και σπούδασε Νομικά στο Πανεπιστήμιο της Μπολόνιας.

Είναι μέλος του κόμματος Λαϊκή Συμμαχία των Σανμαρινέζων Δημοκρατών για τη Δημοκρατία (*Alleanza Popolare*). Τον Ιούνιο του 2006 εξελέγη βουλευτής. Ανέλαβε Κυβερνών Διοικητής, μαζί με τον Μίρκο Τομασόνι, στις 1 Οκτωβρίου 2007, για περίοδο έξι μηνών.

## Παραπομπές


## Εξωτερικοί σύνδεσμοι
* Η ανακοίνωση του διορισμού του

Σελβα
Ορχάν Βελί Κανίκ

Ο **Ορχάν Βελί Κανίκ** (, Κωνσταντινούπολη, 13 Απριλίου 1914 - 14 Νοεμβρίου 1950) ήταν Τούρκος ποιητής. Ο Βελί ίδρυσε μαζί με τους Οκτάυ Ριφάτ και Μελίχ Τζεβντέτ το Κίνημα Γκαρίπ. 

Ο πατέρας του Ορχάν Βελί ήταν μαέστρος της Προεδρικής Συμφωνικής Ορχήστρας. Ο νεώτερος αδελφός του, Αντνάν Βελί, ήταν γνωστός δημοσιογράφος και το 1952 εκδόθηκαν τα απομνημονεύματά του από την περίοδο που πέρασε στη φυλακή εξαιτίας πολιτικών κατηγοριών με τίτλο *"Mahpushane Cesmesi (Το Συντριβάνι της Φυλακής)"*. Σπούδασε στο τμήμα φιλοσοφίας στο Πανεπιστήμιο της Κωνσταντινούπολης για μόλις ένα χρόνο προτού παρατήσει τη σχολή το 1935. Διορίστηκε από το Υπουργείο Παιδείας ως μεταφραστής από το 1945 ως το 1947. Τα υπόλοιπα τρία χρόνια της ζωής του εργάστηκε ως ελεύθερος μεταφραστής και δημοσιογράφος. 

Είναι γνωστός υπερασπιστής μιας ποίησης χωρίς εκτεταμένα στυλιστικά στοιχεία και επίθετα, και προτιμά ένα στυλ γραφής εγγύτερο του ελεύθερου στίχου. Διακρίνεται για τη μοναδική φωνή του και το συναισθηματικό βάθος που υποφώσκει στην φαινομενικά εύκολη φύση των στίχων του. Η ποίηση του χαίρει εκτίμησης τόσο από το ευρύ κοινό όσο και εντός των ακαδημαϊκών κύκλων. 

## Εργογραφία
**Garip* (από κοινού με τους Οκτάυ Ριφάτ και Μελίχ Τζεβντετ, 1941) 
**Garip*  (1945)  
**Vazgeçemediğim* (1945)  
**Destan Gibi* (1946)  
**Yenisi* (1947)  
**Karşı* (1949) 
**Collected Poems* (1951, 1975)

## Παραπομπές


## Εξωτερικοί σύνδεσμοι
* 

Κατηγορία:Τούρκοι ποιητές
Αρχέλαος ο Αθηναίος

Ο **Αρχέλαος ο Αθηναίος** (490 π.Χ. – 420 π.Χ.) ήταν μαθητής του Αναξαγόρα και δάσκαλος του Σωκράτη.

Ο Αθηναίος αυτός φιλόσοφος θεωρούσε ως Αρχή του Κόσμου τον Νου, που ήταν η αρχική αιτία της κίνησης στην κοσμογονία του. Τα αίτια εμφάνισης της ζωής θεωρεί οτι είναι η θερμότητα και το ψύχος. Ο Αρχέλαος επίσης υποστηρίζει πως οι πρώτοι οργανισμοί αναπτύχθηκαν στη λάσπη.

## Παραπομπές


## Βιβλιογραφία
*G. S. KIRK / J. E. RAVEN / MALCOLM SCHOFIELD, Οι προσωκρατικοί φιλόσοφοι, Μετάφραση Δημοσθένη Κούρτοβικ,εκδ.ΜΙΕΤ, Αθήνα,1988, 2006(4η εκδοση),σελ.390-393

Κατηγορία:Αρχαίοι Έλληνες φιλόσοφοι
Κατηγορία:Φιλόσοφοι της αρχαίας Ιωνίας
Εθνόσημο της Σουηδίας

right|thumb|352px|Το μεγαλύτερο εθνόσημο σε εικονογράφηση του 1900.
Το **μεγάλο εθνόσημο** (*stora riksvapnet*) και το **ελάσσον εθνόσημο** (*lilla riksvapnet*) είναι τα επίσημα εθνόσημα της Σουηδίας. Ο κανονισμός για τη χρήση των εθνοσήμων καθιερώθηκε με ειδικό νόμο το 1970. 

## Θυρεός

Ο θυρεός απαρτίζεται από τέσσερα στοιχεία:
Το πρώτο και το τέταρτο από τα πεδία, πάνω αριστερά και κάτω δεξιά, δείχνουν τα τρία βασιλικά στέμματα της Σουηδίας. Αυτά είναι εθνικό σύμβολο από την εποχή του Βασιλέα Αλβέρτου του Μεκλεμβούργου. Το δεύτερο και τρίτο πεδίο, πάνω δεξιά και κάτω αριστερά, είναι τα παραδοσιακά λιοντάρια της δυναστείας των Φολκούνγκα.

Το θυρεό βαστούν δύο λεοντάρια με διχαλωτές (*queue fourchée*), που είναι στεφανωμένα με βασιλικά στέμματα.

Ο θυρεός επίσης έχει στο πάνω μέρος του το Μανδύα με το Τάγμα του Σεραφείμ. Πριν από το 1908, συνήθως δεν υπήρχε το σύμβολο ενός μόνο Τάγματος αλλά τεσσάρων.

## Γενική περιγραφή

Εκτός από το γεγονός ότι είναι το επίσημο εθνόσημο, το μεγαλύτερο εθνόσημο είναι επίσης το προσωπικό οικόσημο του βασιλέα και αυτός αποφασίζει τυχόν αλλαγές σε αυτό.

## Το ελάσσον εθνόσημο
right|thumb|Το μικρότερο εθνόσημο της Σουηδίας
Χρησιμοποιείται από την κυβέρνηση της Σουηδίας και τις υπηρεσίες της. Υπάρχει επίσης στις στολές της σουηδικής αστυνομίας. Και σε αυτό το εθνόσημο υπάρχουν εμβλήματα του Τάγματος του Σεραφείμ.

## Πηγές
* Εθνικά εμβλήματα της Σουηδίας - Σουηδικό Ινστιτούτο (στα αγγλικά)

Σουηδια
Κατηγορία:Εθνικά σύμβολα της Σουηδίας
Ικέτας

Ο **Ικέτας** (400 π.Χ. - 335 π.Χ.) ήταν πυθαγόρειος φιλόσοφος από τις Συρακούσες.

## Αστρονομία
Ο Ικέτας πίστευε στην περιστροφή της Γης και στην ύπαρξη της Αντίχθονος. Θεωρούσε πως οι πλανήτες βρίσκονταν σε ακινησία και πως μόνο η Γη κινείται.

Ο Νικόλαος Κοπέρνικος, στο βιβλίο του *Περί της περιφοράς των Ουράνιων σφαιρών*, αναφέρεται στον Ικέτα, λέγοντας πως οι σκέψεις του Ικέτα και άλλων φιλοσόφων, τον έβαλαν σε σκέψεις περί κίνησης της Γης.

## Παραπομπές


Κατηγορία:Πυθαγόρειοι φιλόσοφοι
Κατηγορία:Αρχαίοι Συρακούσιοι
Φιλόλαος

Ο **Φιλόλαος ο Κροτωνιάτης** (470 π.Χ. – 385 π.Χ.) με καταγωγή από τον Κρότωνα ή τον Τάραντα της Κάτω Ιταλίας, ήταν σύγχρονος του Σωκράτη και θεωρείται ο ιδρυτής της θεωρίας *«περί των αριθμών»* των Πυθαγορείων φιλοσόφων. Υπήρξε μετέπειτα διδάσκαλος και συνεχιστής της Πυθαγορείου αδελφότητος.

Ήταν ονομαστός φιλόσοφος, μαθηματικός, αστρονόμος και ιατρός στην εποχή του. Θεωρείται ο πρώτος Πυθαγόρειος που άφησε γραπτά έργα, αν και από τα συγγράμματά του διασώζονται μόνο κάποιοι τίτλοι και λίγα αποσπάσματα.

Τον όνομά του φέρει κεντρική οδική αρτηρία των Αθηνών (Οδός Φιλολάου)

## Φιλοσοφία
Ο Φιλόλαος ερμήνευσε τον κόσμο ως μείγμα περάτων και απείρων, το οποίο διέπεται από αρμονία. Εισήγαγε πρώτος την αντίληψη ότι το πέρας και το άπειρο αποτελούν τις αρχές των όντων. Όπως αναφέρει ο Διογένης ο Λαέρτιος, θεωρούσε ότι τα πάντα ρυθμίζονται από την ανάγκη και την αρμονία.

Περίφημος είναι ο «μαθηματικός ορισμός» τής θεότητας, ο οποίος του αποδίδεται:
* «Ἔστιν ἡγεμὼν καὶ ἄρχων ἁπάντων θεὸς, εἷς ἀεὶ ἐών, μόνιμος, ἀκίνητος, αὐτὸς αὑτῷ ὅμοιος, ἕτερος τῶν ἄλλων.»

Η ύστερη φιλοσοφία του Πλάτωνα επηρεάστηκε σημαντικά από τις θέσεις του.
## Αστρονομία
αριστερά|μικρογραφία|455x455εσ
Σύμφωνα με τον Αέτιο, ο Φιλόλαος υποστήριξε ότι η Γη δεν βρίσκεται στο κέντρο του (σφαιρικού) Κόσμου, όπου και τοποθετούσε, όπως όλοι οι Πυθαγόρειοι, το *"Κεντρικό Πυρ"*. Γύρω από αυτό περιφέρονταν κατά σειρά η Αντίχθων, η Γη, η Σελήνη, ο Ήλιος, ο Ερμής, η Αφροδίτη, ο Άρης, ο Δίας, ο Κρόνος και η σφαίρα των απλανών αστέρων ή, κατά τον Φιλόλαο, ο Όλυμπος. Ο Όλυμπος συνόρευε με το *"εξωτερικό"* ή *"υπέρτατο πυρ"*, που έφτανε μέχρι τα όρια του Σύμπαντος.

Οι απόψεις του Φιλολάου αμφισβητήθηκαν από τους αντιπάλους του λόγω της αδυναμίας να παρατηρήσει κανείς το κεντρικό πυρ. Από το σύστημά του βλέπουμε να απαλείφονται τα στοιχεία εκείνα (κεντρικό πυρ, Αντίχθων) των οποίων η ύπαρξη αποδίδεται σε γενικές μεταφυσικές δοξασίες ενώ δεν απορρίπτεται τελείως η ιδέα της κινούμενης ή/και περιστρεφόμενης γης (μερικά μέλη της Σχολής των Πυθαγορείων εξακολουθούσαν να υποστηρίζουν κοσμικά συστήματα με βάση την ιδέα της κινούμενης / περιστρεφόμενης γης, θεωρώντας πως ένα ορισμένο είδος κίνησης της γης ήταν αρκετό για να ερμηνεύσει -τουλάχιστον ποιοτικά- τα βασικά ουράνια φαινόμενα). 

Σταδιακά δημιουργείται η ανάγκη αναζήτησης νέων γεωμετρικών μοντέλων -που θα προκύψουν με μαθηματικούς υπολογισμούς και όχι με απλές παρατηρήσεις- τα οποία όχι μόνο θα μπορούν να αναπαράγουν τα ποιοτικά χαρακτηριστικά των φαινόμενων τροχιών των πλανητών αλλά επιπλέον θα είναι ικανά να χρησιμεύσουν και για τον υπολογισμό της θέσης ενός πλανήτη σε μια δεδομένη χρονική στιγμή.

## Βιβλιογραφία
*G. S. KIRK / J. E. RAVEN / MALCOLM SCHOFIELD, Οι προσωκρατικοί φιλόσοφοι, Μετάφραση Δημοσθένη Κούρτοβικ, εκδ.ΜΙΕΤ, Αθήνα,1988, 2006 (4η εκδοση), σελ.332-360

## Παραπομπές


Κατηγορία:Πυθαγόρειοι φιλόσοφοι
Κατηγορία:Αρχαίοι Έλληνες αστρονόμοι
Κατηγορία:Αρχαία Θήβα
Κατηγορία:Αρχαίοι Κροτωνιάτες
Κατηγορία:Αρχαίοι Έλληνες μαθηματικοί
Κατηγορία:Αρχαίοι Έλληνες φυσικοί
Κατηγορία:Αρχαίοι Έλληνες πολιτικοί πρόσφυγες
Ηρακλείδης ο Ποντικός

Ο **Ηρακλείδης ο Ποντικός** (388 - περ. 310 π.Χ.) ήταν αρχαίος Έλληνας φιλόσοφος και αστρονόμος του 4ου αιώνα π.Χ. Καταγόταν από την πόλη Ηράκλεια του Εύξεινου Πόντου.

## Αστρονομία
Ο Ηρακλείδης, όπως και ο Πυθαγόρειος φιλόσοφος Έκφαντος, πίστευε πως η Γη περιστρέφεται από τη Δύση προς την Ανατολή, χωρίς να μετατοπίζεται (βλ. μετατόπιση). Υποστήριζε επίσης ότι η Αφροδίτη περιφερόταν γύρω από τον Ήλιο. Θεωρούσε επίσης ότι ο Κόσμος ήταν φτιαγμένος από μόρια και όχι άτομα, τα οποία δεν συνδέονταν μεταξύ τους.

## Θραύσματα από το έργο του
Σωζόμενα τμήματα από το έργο του Ηρακλείδη, από αναφορές σε αυτά:
*Πρόδρομος Ελληνικής Βιβλιοθήκης περιέχων Κλαυδίου Αιλιανού την Ποικίλην Ιστορίαν, *Ηρακλείδου του Ποντικού*, Νικολάου του Δαμασκηνού τα σωζόμενα, δαπάνη των Αδελφών Ζωσιμάδων, Παρίσι, τυπογραφία Φιρμίνου Διδότου (Firmin-Didot) 1805 (Αδαμάντιος Κοραής)

## Πηγές
*
*

## Παραπομπές


Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες φιλόσοφοι
Κατηγορία:Ακαδημεικοί φιλόσοφοι
Έκφαντος

Ο **Έκφαντος** ήταν Πυθαγόρειος φιλόσοφος. Σύμφωνα με μαρτυρία του Ιππολύτου καταγόταν από τις Συρακούσες και ήταν μαθητής του Ικέτα.

Σύμφωνα με τον Αέτιο, ο Έκφαντος όπως και ο Πυθαγόρειος Ηρακλείδης ο Ποντικός, πίστευαν οτι η Γη περιστρέφεται γύρω από το κέντρο της και από τη Δύση προς την Ανατολή αλλά δεν μετατοπίζεται. Δεχόταν την ύπαρξη των ατόμων αλλά συγχρόνως υποστήριζε ότι ο κόσμος (σύμπαν) είναι φτιαγμένος από άτομα είναι μόνο ένας και διοικείται από την πρόνοια [φυσικούς νόμους]. 

Επίσης φέρεται πως είναι ο πρώτος από τους Πυθαγόρειους που απέδωσε σωματική υπόσταση στις ασώματες πυθαγόρειες μονάδες (Αέτιος κ.ά.). 

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Πυθαγόρειοι φιλόσοφοι
Θερμοηλεκτρισμός

μικρογραφία|Θερμοηλεκτρισμός
**Θερμοηλεκτρισμός** ονομάζεται η μετατροπή θερμότητας σε ηλεκτρισμό. Η μετατροπή αυτή γίνεται από το **θερμοστοιχείο**.

Το θερμοστοιχείο καθώς θερμαίνεται παράγει ηλεκτρικό ρεύμα. Φέρει δύο σύρματα από διαφορετικά μέταλλα που συνδέονται στα δύο άκρα τους. Έτσι όταν η μία σύνδεση διατηρείται ζεστή και η άλλη ψυχρή, λόγω της διαφοράς θερμοκρασίας παρατηρείται κίνηση ηλεκτρονίων προς τα σύρματα δημιουργώντας έτσι ηλεκτρικό ρεύμα.

Η ένταση του ρεύματος του θερμοστοιχείου εξαρτάται ακριβώς από τη διαφορά θερμοκρασίας που παρουσιάζουν οι ακροδέκτες του. Αυτό επιτρέπει τη χρήση του θερμοστοιχείου και ως θερμόμετρο.

Κατηγορία:Ηλεκτρισμός
Κατηγορία:Μετατροπή ενέργειας
Θωμάς του Γούντστοκ

Ο **Θωμάς του Γούντστοκ** (*Thomas of Woodstock, 1st Duke of Gloucester*, 7 Ιανουαρίου 1355 – 8 Σεπτεμβρίου 1397) από τον Οίκο του Ανζού-Πλανταγενετών ήταν ο 1ος δούκας του Γκλόστερ, 1ος κόμης του Μπάκινγκχαμ και 1ος κόμης του Έσσεξ. 

## Βιογραφία
Ήταν το δέκατο τρίτο και μικρότερο τέκνο του Εδουάρδου Γ΄ της Αγγλίας και της Φιλίππης των Αβέν, κόρης του Γουλιέλμου Α΄ κόμη του Αινώ, και ο πέμπτος γιος που επέζησε μέχρι την ενηλικίωση.

Γεννήθηκε στα ανάκτορα Γούντστοκ του Όξφορντσαϊρ. Νυμφεύτηκε την Ελεονόρα ντε Μπόουιν (1376) και κληρονόμησε τον τίτλο του κόμης του Έσσεξ από τον πεθερό του, Χάμφρεϊ. Η μικρότερη αδελφή της συζύγου του, Μαρία, παντρεύτηκε τον μέλλοντα βασιλιά της Αγγλίας Ερρίκο Δ΄, ανιψιό του Θωμά.

Δέχθηκε τον τίτλο του δούκα του Ωμάλ το 1385, την ίδια χρονιά που δημιουργήθηκε το δουκάτο του Γκλώστερ.

Ο Θωμάς ήταν επικεφαλής των εξεγερμένων λόρδων το 1388 κατά του ανιψιού του Ριχάρδου Β΄, με φιλοδοξίες προκειμένου να ανεβάσει περισσότερο την θέση του, που στέφθηκαν με επιτυχία, οπότε και η θέση του βασιλιά έπεσε σημαντικά. Ο Ριχάρδος Β΄, που τον είχε σαν τον χειρότερο στόχο, τον συνέλαβε στο Καλαί το 1397 και τον φυλάκισε με την κατηγορία της προδοσίας.

Λίγο αργότερα δολοφονήθηκε με την έγκριση του Ριχάρδου Β΄.

## Οικογένεια
Ο Θωμάς νυμφεύτηκε την Ελεονόρα ντε Μπόουιν (π. 1366 – 1399), τη μεγαλύτερη κόρη και συγκληρονόμο (με την αδελφή της Μαρία ντε Μπόουιν) του Χάμφρεϋ ντε Μπόουιν, 7ου κόμη του Χέρεφορντ (1341–1373).[12] Ο Θωμάς και η σύζυγός του Ελεονόρα είχαν τους εξής απογόνους:

* Χάμφρεϋ, 2ος κόμης του Μπάκιγχαμ (π. 1381 – 1399),απεβίωσε σε ηλικία 18 ετών, άγαμος και χωρίς απογόνους.
* Άννα του Γκλόστερ (π. 1383 – 1438), παντρεύτηκε τρεις φορές: Πρώτον στον Tόμας Στάφορντ, 3ο κόμη του Στάφορντ, χωρίς απογόνους. Δεύτερον στον Eδμόνδο Στάφορντ, 5ο κόμη του Στάφορντ, τον μικρότερο αδελφό τού πρώτου συζύγου της, από τον οποίο απέκτησε έναν γιο και δύο κόρες. Τρίτον στον Γουίλιαμ Μπουρσιέ, 1ο κόμη του E (1374–1420), από τον οποίο είχε απογόνους, εκπροσωπούμενος σήμερα από τους βαρονέτους Γκρέυ (κληρονόμοι των Μπουρσιέ κομήτων του Μπαθ), οι οποίοι έχουν στο οικόσημό τους τους θυρεούς των Μπόουιν, Μπουρσιέ και Θωμά του Γούντστοκ.
* Ιωάννα (1384–1400), παντρεύτηκε τον Γκίλμπερτ Τάλμποτ, 5ο βαρόνο Tάλμποτ (1383–1419) και απεβίωσε στη γέννα.
* Ισαβέλλα (12 Μαρτίου 1385/1386 – π. 1421), μοναχή του Τάγματος των Μινοριτών.

Καθώς έγινε προδότης, το δουκάτο του στο Γκλόστερ τού αφαιρέθηκε. Τον τίτλο τού κόμη του Μπάκιγχαμ κληρονόμησε ο γιος του, ο οποίος απεβίωσε το 1399 μόνο δύο χρόνια μετά το τέλος τού ίδιου τού Θωμά. Η μεγαλύτερη κόρη τού Θωμά, η Άννα, παντρεύτηκε στην ισχυρή οικογένεια Στάφορντ: ο σύζυγός της ήταν κόμης του Στάφορντ. Ο γιος της, Χάμφρεϊ Στάφορντ, έγινε δούκας του Μπάκιγχαμ το 1444, και επίσης κληρονόμησε μέρος των κτημάτων των Μπόουιν.

Το άλλο μέρος αυτών των κτημάτων -συμπεριλαμβανομένου της κομητείας του Χέρφορντ, η οποία ανήκε στη Mατία του Μπόουιν και στη συνέχεια είχε ενσωματωθεί στις ιδικτησίες τού Οίκου τού Λάνκαστερ- έγινε θέμα διαμάχης στα τέλη τού 15ου αι.

## Πρόγονοι


## Παραπομπές


Κατηγορία:Οίκος των Πλανταγενετών
Κατηγορία:Δούκες του Γκλόστερ
Στοιχείο

Η ελληνική λέξη ***στοιχείο*** αποδίδεται περισσότερο με την έννοια της επιμέρους μονάδας ενός συγκεκριμένου ή αφηρημένου συνόλου, ή μέρος, τμήμα οργανικού συνόλου. Ως όρος απαντάται επίσης:

* Αλγεβρικό στοιχείο
* Ηλεκτρικό στοιχείο
* Στοιχείο εγγράφου
* Τυπογραφικό στοιχείο
* Φωτοβολταϊκό στοιχείο
* Χημικό στοιχείο

Επίσης στον πληθυντικό **στοιχεία** χαρακτηρίζονται αφενός οι θεμελιώδεις γνώσεις μιας επιστήμης ή τέχνης, καθώς και φιλοσοφικές αρχές - αιτίες των όντων, αφετέρου τα περιλαμβανόμενα σε αστυνομικές ταυτότητες, διαβατήρια, ναυτικά φυλλάδια και πάσης φύσεως άδειες που αφορούν τον κάτοχο για τον οποίον εκδόθηκαν. Επίσης σε δημώδεις εκφράσεις "στοιχεία της φύσεως" χαρακτηρίζονται καιρικά φαινόμενα (κεραυνοί θύελλες κ.λπ.), ενώ ως "στοιχεία περιβάλλοντος" οι παράγοντες συμπεριφοράς και κοινωνικής δράσης προσώπων.
Ηλεκτρικό στοιχείο

Με τον όρο **ηλεκτρικό στοιχείο** χαρακτηρίζεται ορισμένη διάταξη που παράγει ηλεκτρικό ρεύμα με χημική αντίδραση.

Τα βασικά μέρη ενός απλού ηλεκτρικού στοιχείου είναι οι δύο ράβδοι ή πλάκες που ονομάζονται ηλεκτρόδια η κατασκευή των οποίων είναι από διαφορετικά μέταλλα. Τα ηλεκτρόδια αυτά φέρονται μέσα σε μια ουσία που λέγεται ηλεκτρολύτης. Όταν τα ηλεκτρόδια συνδεθούν μεταξύ τους, το υλικό κατασκευής τους αντιδρά χημικά με την χημική ένωση που περιέχει ο ηλεκτρολύτης με συνέπεια καθώς διαλύεται το ένα ηλεκτρόδιο να μετακινούνται (διαρρέουν) απ' αυτό ηλεκτρόνια προς το άλλο ηλεκτρόδιο, μέσω της σύνδεσης αυτών και να επιστρέφουν στο στοιχείο. Καθώς λοιπόν εξελίσσεται η χημική αντίδραση παρατηρείται συνεχής ροή ηλεκτρονίων από το ένα ηλεκτρόδιο στο άλλο. Έτσι το ηλεκτρικό ρεύμα που παράγεται διαρρέει το καλώδιο του κυκλώματος (την σύνδεση των ηλεκτροδίων), επιστρέφει στο στοιχείο και συνεχίζει απ' την αρχή.

Τα ηλεκτρικά στοιχεία διακρίνονται σε «πρωτογενή» και «δευτερογενή», σε «υγρά» και «ξηρά» και σε «ηλεκτρικά στοιχεία καυσίμων» (π.χ. όπως του διαστημικού λεωφορείου).

## Δείτε επίσης
*Μπαταρία
*Αλκαλική μπαταρία

Κατηγορία:Ηλεκτρισμός
ΚΥΠ

Το αρκτικόλεξο **ΚΥΠ** μπορεί να σχετίζεται με τα παρακάτω λήμματα:

* Εθνική Υπηρεσία Πληροφοριών (ΕΥΠ) της Ελλάδας, πρώην «Κεντρική Υπηρεσία Πληροφοριών» (αρχικά «Κεντρική Υπηρεσία Πληροφοριών Ελλάδος» [ΚΥΠΕ]) 
* Κυπριακή Υπηρεσία Πληροφοριών της Κυπριακής Δημοκρατίας, πρώην «Κεντρική Υπηρεσία Πληροφοριών»Ο Παπαδόπουλος, λόγω της θητείας του στην ΚΥΠ και των σχέσεών του με τον αμερικανικό μηχανισμό πληροφοριών, είχε τη γνώση και τις διασυνδέσεις για να οργανώσει την επιχείρηση με συνωμοτικό επαγγελματισμό.
Λικύμνιος (μυθολογία)

Στην ελληνική μυθολογία ο **Λικύμνιος** ήταν νόθος γιος του Ηλεκτρύωνα και μιας γυναίκας από τη Φρυγία, της Μιδέας. Ο Λικύμνιος συνεπώς ήταν ετεροθαλής αδελφός της Αλκμήνης και θείος του Ηρακλή.

Ο Λικύμνιος πέρασε τα παιδικά του χρόνια κοντά στον πατέρα του στις Μυκήνες. Στον πόλεμο των Ταφίων κατά του Ηλεκτρύωνα, ο Λικύμνιος ξέφυγε από τη γενική σφαγή, ενώ όλα τα άλλα παιδιά του Ηλεκτρύωνα σκοτώθηκαν. Μετά τον θάνατο του πατέρα του από τον Αμφιτρύωνα κατά λάθος, ο Λικύμνιος συνόδευσε τον φονιά του πατέρα του στην εξορία του στη Θήβα μαζί με την Αλκμήνη. Εκεί νυμφεύθηκε την αδελφή του Αμφιτρύωνα, την Περιμήδη. Μαζί απέκτησαν τρεις γιούς, τον Οιωνό, τον Αργείο και τον Μέλανα, που έλαβαν μέρος στην εκστρατεία του Ηρακλή εναντίον της Οιχαλίας, όπου και σκοτώθηκαν και οι τρεις. Επειδή όμως ο ήρωας είχε υποσχεθεί στον Λικύμνιο να φέρει πίσω τους γιούς του, έκαψε το πτώμα του Αργείου και πήγε στον Λικύμνιο την τέφρα του.

Μετά τον θάνατο του Ηρακλή ο Λικύμνιος ακολούθησε τους Ηρακλείδες. Κατέφυγε στην Τραχίνα και πήρε μέρος στην εκστρατεία κατά του Ευρυσθέως. Αρκετά αργότερα, ο Λικύμνιος εξαπέλυσε μαζί με τον Ύλλο την πρώτη και καταστροφική εκστρατεία κατά της Πελοποννήσου. Αλλά οι κάτοικοι του Άργους κάλεσαν τον Λικύμνιο να κατοικήσει στην πόλη τους. Σε κάποια διαμάχη ο Λικύμνιος, γέροντας πλέον, σκοτώθηκε από τον Τληπόλεμο, σύμφωνα με την *[[Ιλιάδα]]*. Δεν είναι γνωστό αν ο Τληπόλεμος τον σκότωσε άθελά του ή όχι. Ο Παυσανίας στην *Ελλάδος περιήγησιν* αναφέρει ότι ο τάφος του Λικυμνίου βρισκόταν στο Άργος.

## Γενεαλογία

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Μύθοι της ελληνικής μυθολογίας
Κατηγορία:Ηρακλής
Κατηγορία:Αρχαίοι Αργείοι
Κασρ Άμρα

Το **Κασρ Άμρα** (Αραβικά:قصر عمرة) είναι το γνωστότερο από τα Κάστρα της Ερήμου και βρίσκεται στη σημερινή ανατολική Ιορδανία. Το κάστρο χτίστηκε στις αρχές του 8ου αιώνα (πιθανότατα μεταξύ 711 και 715) από τον Ομμαγιάδαχαλίφη Ουαλίντ Α', ο οποίος κυριαρχούσε στην περιοχή την περίδο εκείνη. Έτσι το κάστρο είναι ένα από τα σημαντικότερα παραδείγματα πρώιμης ισλαμικής τέχνης και αρχιτεκτονικής.

Το κάστρο, το οποίο χρησιμοποιήθηκε ως αναπαυτήριο από τον χαλίφη ή τους πρίγκηπές του, είναι καλυμμένο με νωπογραφίες που απεικονίζουν σκηνές κυνηγιού (θηλαστικών που έχουν προ πολλού οδηγηθεί στην εξαφάνιση από τη Μέση Ανατολή λόγω κυνηγιού), φρούτων και γυμνών γυναικών. Το κάστρο περιέχει επίσης ένα σύμπλεγμα μπάνιου με οροφή με τρεις θόλους, που προδίδει Ρωμαϊκή επιρροή.

Σήμερα το Κασρ Άμρα βρίσκεται σε χειρότερη κατάσταση σε σχέση με τα υπόλοιπα κάστρα της ερήμου, με κάποιες νωπογραφίες του να έχουν φθαρεί από γκράφιτι. Ωστόσο, βρίσκονται υπό εξέλιξη σχέδια αποκατάστασης. Ορατά είναι το πηγάδι και το υδραυλικό σύστημα.

Η εγκαταλειμένη δομή του επανακαλύφθηκε από τον Αλοίς Μούζιλ το 1898. Το κάστρο ανακηρύχθηκε Μνημείο Παγκόσμιας Κληρονομιάς της UNESCO το 1985 σύμφωνα με τα κριτήρια i), iii), και iv) («αριστούργημα ανθρώπινης δημιουργικής ιδιοφυίας», «μοναδική ή τουλάχιστον εξαιρετική μαρτυρία πολιτιστικής παράδοσης», και «αξιοσημείωτο παράδειγμα τύπου κτηρίου, αρχιτεκτονικού ή τεχνολογικού συνόλου ή τοπίου που απεικονίζει ένα σημαντικό στάδιο της ανθρώπινης ιστορίας»).

## Απόδοση ονόματος

Η μεταγραφή του ονόματος από τα Αραβικά προκαλεί την απόδοση με διάφορες προφορές όπως Κουσέιρ Άμρα, Κασρ Άμραχ, Κασάυρ Άμρα και Κουσάιρ Αμρα. Η ορθή μεταγραφή του ονόματος είναι Quṣayr ʿAmra, που σημαίνει «μικρό παλάτι της Άμρα».

## Παραπομπές
*Κατάλογος Μνημείων Παγκόσμιας Κληρονομιάς της UNESCO

Κατηγορία:Κάστρα στην Ιορδανία
Κατηγορία:Αραβική αρχιτεκτονική
Κατηγορία:Μνημεία Παγκόσμιας Κληρονομιάς στην Ιορδανία
Τερματοφύλακας

thumb|right|Ένας τερματοφύλακας, ενώ προσπαθεί να αποκρούσει τη μπάλα.
**Τερματοφύλακας** (αγγλικά «goalkeeper», «goalie» ή απλά «keeper») είναι ποδοσφαιρικός όρος, που αναφέρεται στη θέση του παίκτη ο οποίος είναι επιφορτισμένος με την προστασία της *ποδοσφαιρικής εστίας*, του τέρματος δηλαδή της κάθε ομάδας. 

Ο τερματοφύλακας (σε αντίθεση με τους υπόλοιπους ποδοσφαιριστές) επιτρέπεται να χρησιμοποιήσει οποιοδήποτε μέλος του σώματός του, προκειμένου να αποτρέψει την επίτευξη τέρματος («goal», γκολ) από τους αντιπάλους παίκτες, αρκεί να κινείται εντός των ορίων της μεγάλης περιοχής της εστίας του. Στον υπόλοιπο αγωνιστικό χώρο, δεν επιτρέπεται να ακουμπήσει τη μπάλα με τα χέρια του.

Η θέση του τερματοφύλακα είναι η μόνη υποχρεωτική θέση σύμφωνα με τους κανονισμούς του ποδοσφαίρου. Αν ο βασικός τερματοφύλακας αναγκαστεί να αφήσει τον αγώνα, πρέπει οπωσδήποτε να αντικατασταθεί - ακόμη και αν δεν υπάρχουν διαθέσιμες αλλαγές, κάποιος άλλος παίκτης πρέπει να λάβει τη θέση του. Θεωρείται ως εκ τούτου πολύ σημαντική σε μια ομάδα, αφού αποτελεί το έσχατο εμπόδιο στην προσπάθεια σκοραρίσματος από την αντίπαλη ομάδα. Καταλαμβάνεται συνήθως από αθλητές που διαθέτουν υψηλό σωματότυπο, γρήγορα αντανακλαστικά και μεγάλη ικανότητα εκτίναξης.

Τερματοφύλακας
Κασρ Καράνα

Το **Κασρ Καράνα** (αραβ. قصر خرّانة) είναι ένα από τα γνωστότερα Κάστρα της Ερήμου και βρίσκεται στη σημερινή ανατολική Ιορδανία, περίπου 60 χιλιόμετρα ανατολικά του Αμμάν και σχετικά κοντά στα σύνορα με τη Σαουδική Αραβία.

## Ιστορία
Το κάστρο χτίστηκε στην πρώιμη περίοδο του χαλιφάτου των Ομεϋαδών (επιγραφικά στοιχεία μαρτυρούν ημερομηνία νωρίτερα του 710 μ.Χ.) επί της χαλιφείας του  Ουαλίντ A'. Το Κασρ Καράνα είναι σημαντικό παράδειγμα της Ισλαμικής τέχνης και αρχιτεκτονικής.

Έχει υποστηριχτεί πως το Κασρ Καράνα μάλλον εξυπηρετούσε μια ποικιλία αμυντικών. αγροτικών και/ή εμπορικών λειτουργιών, παρόμοιων με τα άλλα Ουμαγιάντ παλάτια στην ευρύτερη Συρία. Το κάστρο είχε περιορισμένη προμήθεια νερού και έτσι μάλλον μπορούσε να γίνει προσωρινή χρήση αυτού, με τις θεωρίες να ποικίλλουν ως προς τη χρήση του. Μπορεί να λειτούργησε ως οχυρό, σημείο συνάντησης Βεδουΐνων ή ως καραβάνσεράι.

## Τοποθεσία
Το Κασρ Καράνα, 60 χιλιόμετρα ανατολικά του Αμμάν, βρίσκεται σήμερα δίπλα σε έναν σημαντικό δρόμο της ερήμου που ενώνει το Αμμάν με την Άζρακ, τα Σαουδαραβικά σύνορα, απομονωμένες περιοχές της ανατολικής Ιορδανίας και το Ιράκ. Το ταξίδι με αμάξι από το Αμμάν διαρκεί περίπου 1 ώρα.

Το Καράνα σήμερα είναι απομονωμένο από παραπλήσιες ανθρώπινες εγκαταστάσεις τουλάχιστον για αρκετά χιλιόμετρα προς βορρά, 12 χιλιόμ. στο νότο και 30 χιλιόμετρα στη δύση. Η θέα από την ανατολική πλευρά προς την ανατολική έρημο είναι αδιάσπαστη μέχρι τα σύνορα με τη Σαουδική Αραβία (σε απόσταση περίπου 80 χιλιομέτρων).

## Εναλλακτικές προφορές
Η μεταγραφή του ονόματος από τα Αραβικά προσφέρει ποικιλία προφορών και αποδόσεων, συμπεριλαμβανομένων των Κασρ αλ Χαρράνα, Κασρ αλ Καράναχ, Καράνεχ και Χράνεχ.

## Παραπομπές
* Archnet άρθρο - Qasr Kharana 

## Εξωτερικοί σύνδεσμοι
* 

Κατηγορία:Κάστρα στην Ιορδανία
Κατηγορία:Αραβική αρχιτεκτονική
Κριτικός ρεαλισμός

Ο **κριτικός ρεαλισμός** είναι ένα ρεαλιστικό φιλοσοφικό δόγμα, το οποίο πρεσβεύει πως η πραγματικότητα υπάρχει ανεξάρτητα από την ανθρώπινη συνείδηση, μεταξύ δε αυτών των δύο παρεμβάλλονται οι ανθρώπινες αισθήσεις, οι οποίες καθιστούν υποκειμενική την πραγματικότητα.
Στην αρχαία Ελλάδα οι αντιπρόσωποι του κριτικού ρεαλισμού είναι ο Δημόκριτος, ο Επίκουρος και άλλοι, ενώ τις υποστηρίζουν και ο Τόμας Χομπς, ο Ρενέ Ντεκάρτ και ο Τζων Λοκ.

## Δείτε επίσης
* Ρεαλισμός
* Αφελής ρεαλισμός

Κατηγορία:Φιλοσοφικές θεωρίες
Κατηγορία:Αντίληψη
Κατηγορία:Επιστημολογία
Βιταλισμός

Ο **Βιταλισμός** ή **Ζωτικοκρατία** (Vitalism), όρος που προέρχεται εκ της λατινικής «*vita*» (= ζωή), είναι μια φιλοσοφική θεωρία της Φυσιολογίας, η οποία υποστηρίζει την ύπαρξη μιας *ζωτικής αρχής* ή *ζωτικής δύναμης*, της **vis vitalis**, η οποία δημιουργεί όλες τις ζωτικές λειτουργίες των έμβιων οργανισμών.

Γενικά η θεωρία αυτή από μια άποψη συνδέεται με τον ανιμισμό όπου σύμφωνα με την διατύπωση του θιασώτη αυτής Βαν Χέλμοντ η δύναμη αυτή είναι ενδιάμεση  μεταξύ ψυχής και σώματος των εμβίων όντων, από δε την βιολογική άποψη ο βιταλισμός σχετίζεται με τον βιολογικό μονισμό, αφού ως δύναμη αυτή δεν φαίνεται αναγκαστικά έλλογη, αλλά ούτε και αθάνατη με συνέπεια να κατατάσσεται στην ίδια τάξη άλλων φυσικών δυνάμεων.
Και οι υπό τις δύο αυτές απόψεις πρώτοι βιταλιστές θεωρούνται ο Πυθαγόρας, ο Αριστοτέλης και οι Στωικοί. Ο όρος όμως «Βιταλισμός» στην ολοκληρωμένη έκφρασή του ξεκίνησε από τη φιλοσοφική σχολή του Μονπελιέ και συγκεκριμένα από τον Π. Μπαρτέζ (1734-1806) κατά τον οποίο όλα τα ζωικά φαινόμενα είναι αποτελέσματα της δράσης μιας εσωτερικής δύναμης που δεν υφίσταται εκτός των οργανικών εμβίων σωμάτων. Έτσι οι ιδέες της θεωρίας αυτής βρήκε πολλούς αποδέκτες με σημαντικότερους τους φυσιολόγους Μπισά, Κυβιέ, Γιόχαν Μύλερ κ.ά. που συνεχίζει μέχρι και σήμερα.

Η δε ανακάλυψη του λεγόμενου «ζωτικού δεσμού» από τον Λεγκαλουά σε συνδυασμό με την προσφιλή στους γιατρούς της αρχαιότητας της έννοιας του «ζωτικού τριπόδου» ήλθαν να προσθέσουν και να εδραιώσουν την αντικειμενικότητα της θεωρίας του βιταλισμού. Όμως η προχωρημένη έρευνα του Μπισά να προσδιορίσει και το σημείο - του κέντρου - δράσης αυτής της δύναμης έχασε έδαφος. Έτσι ο βιταλισμός στη νεότερη άποψη διαμορφώθηκε ανάλογα με τη θεωρία του «οργανισμού του Ροστάν» καθώς και στην θεωρία των «ζωτικών ιδιοτήτων». 
Σήμερα όλες οι παραπάνω ιδέες, μετά και από νεότερες ανακαλύψεις  και προτάσεις έχουν μετεξελιχθεί στον λεγόμενο **νεοβιταλισμό** όπου η αρχική «ζωτική αρχή» υφίσταται ως ιδέα «κατευθυντήριας αρχής».

## Πηγές
* "Εγκυκλοπαίδεια Πάπυρος Larousse Britannica", τομ.14ος,σελ.381.

Κατηγορία:Φυσιολογία
Άζρακ

Η **Άζρακ** (αραβικά: الأزرق) είναι μικρή πόλη στην κεντρική-ανατολική Ιορδανία, 100χλμ ανατολικά του Αμμάν. Έχει πληθυσμό περίπου 5.000 και ανήκει στο κυβερνείο Ζάρκα.

## Ιστορία

Η Άζρακ υπήρξε σημαντικός καταυλισμός σε μια απομονωμένη και σήμερα ερημοποιημένη περιοχή της Ιορδανίας. Η στρατηγική αξία της περιοχής και το κάστρο της (Κασρ Άζρακ) οφείλονται στο γεγονός πως βρίσκεται στο μέσο της όασης Άζρακ, της μοναδικής μόνιμης πηγής φρέσκου νερού σε ακτίνα περίπου 12.000 τετραγωνικώς χιλιομέτρων ερήμου.

Η πόλη βρίσκεται σε έναν μείζονα δρόμο ερήμου που διευκόλυνε το εμπόριο εντός της περιοχής. Η όαση Άζρακ διαθέτει μακρά ιστορία ξεκινώντας από την Κατώτερη Παλαιολιθική περίοδο. Κατά τη διάρκεια της Επιπαλαιολιθικής περιόδου η όαση ήταν επίσης επίκεντρο καταυλισμού. Κατά την περίδο των Ναβαταίων έχει επίσης εξακριβωθεί δραστηριότητα καταυλισμών στην περιοχή. Το Κασρ Άζρακ χτίστηκε από τους Ρωμαίους τον 3ο αιώνα π.Χ., και τροποποιήθηκε σημαντικά τον Μεσαίωνα από τους Μαμελούκους. Την περίοδο του Χαλιφάτου των Ομεϋαδών κατασκευάστηκε στη νότια Άζρακ δεξαμενή νερού. Κατά τη διάρκεια του 20ού αιώνα το Κασρ Άζρακ υπήρξε σημαντική έδρα του Τ. Ε. Λόρενς κατά τη διάρκεια της Αραβικής Επανάστασης.

## Καταφύγιο Άγριας Ζωής
Η Άζρακ είναι επίσης γνωστή ως μία από τις επτά περιοχές φυσικού καταφυγίου της Ιορδανίας: το Καταφύγιο Υγρών Περιοχών της Άζρακ αλ-Γιανούμπι (Azraq al-Janoubi) στη νότια Άζρακ.

Το ξέχωρο και μεγαλύτερο καταφύγιο Σαουμάρι είναι επίσης κοντά στην Άζρακ, μόλις 10χλμ νοτίως της πόλης.

## Εξωτερικοί σύνδεσμοι
* 

Κατηγορία:Πόλεις της Ιορδανίας
Κατηγορία:Οάσεις
Αφελής ρεαλισμός

Ο **αφελής ρεαλισμός** είναι ένα ρεαλιστικό φιλοσοφικό δόγμα κατά το οποίο ο άνθρωπος γνωρίζει την πραγματικότητα όπως ακριβώς την αντιλαμβάνεται, δηλαδή ανεξάρτητα από τη συνείδησή του. Ο άνθρωπος αντιλαμβάνεται τα στοιχεία του εξωτερικού κόσμου, καθώς ο ίδιος αποτελείται από τα ίδια στοιχεία, γνωρίζει δηλαδή τα όμοια με τα όμοια.
Ο αφελής ρεαλισμός είναι ευρύτατα διαδεδομένος, καθώς από αυτόν διέπεται ο ανθρώπινος νους. 

## Δείτε επίσης

* Ρεαλισμός
* Κριτικός ρεαλισμός

Κατηγορία:Φιλοσοφία του νου
Κατηγορία:Επιστημολογία
Κατηγορία:Φιλοσοφία του 19ου αιώνα
Κατηγορία:Φιλοσοφικές σχολές και παραδόσεις
Κατηγορία:Θεωρία του νου
Μηχανιστικός υλισμός

Ο **μηχανιστικός υλισμός** είναι ένα επιστημονικό φιλοσοφικό δόγμα, κατά το οποίο ένα φυσικό φαινόμενο ή μία φυσική διεργασία που φέρει κάποιο αποτέλεσμα αισθητά υπαρκτό, δεν υποκρύπτει κάποια αόρατη ή απροσδιόριστη από τις ανθρώπινες αισθήσεις γενεσιουργό αιτία.

## Βασικές Αρχές

* Οποιαδήποτε εξέλιξη ερμηνεύεται με τους νόμους της Μηχανικής, δηλαδή με την μηχανική κίνηση της ύλης και όχι με την ποιοτική της αλλαγή. Η ποιοτική αλλαγή οφείλεται δηλαδή στη μηχανική κίνηση.
* Οι Φυσικοί Νόμοι είναι αναλλοίωτοι και καθορίζουν τα πάντα. Κάθε αποτέλεσμα οφείλεται σε κάποιο αίτιο, και ανάμεσά τους δρα ο φυσικός νόμος.
* Η φυσική πραγματικότητα, τα φυσικά αντικείμενα υπάρχουν, ανεξάρτητα από την εμπειρία, τη συνείδηση και τις αισθήσεις του ανθρώπου.

Κύριος εκπρόσωπος του μηχανιστικού υλισμού είναι ο Ρενέ Ντεκάρτ.

Κατηγορία:Θεωρία του νου
Κατηγορία:Μεταφυσικές θεωρίες
Κατηγορία:Υλισμός
Κατηγορία:Φιλοσοφία του νου
Κατηγορία:Φυσική φιλοσοφία
Κεντρικός επιθετικός

**Κεντρικός επιθετικός** (Αγγλικά: *centre forward*) είναι ο  ποδοσφαιριστής που βρίσκεται στο κέντρο της επιθετικής γραμμής της ομάδας του, επιφορτισμένος με το βασικό καθήκον να σκοράρει, να στέλνει δηλαδή τη μπάλα στην αντίπαλη εστία.

Ικανότητες που διακρίνουν γνωστούς κεντρικούς επιθετικούς είναι το ισχυρό μυϊκό σύστημα, η ταχύτητα, η αλτικότητα και η ευελιξία, καθώς και η χαρακτηριστική στην ποδοσφαιρική ορολογία "αίσθηση του γκολ", η ικανότητα δηλαδή να αντιλαμβάνεται τις αλλαγές θέσεων των αμυντικών και να λαμβάνει έγκαιρα την κατάλληλη θέση, προκειμένου να πετύχει το στόχο του.

Κάποιος κεντρικός επιθετικός μπορεί να διαθέτει μια ή περισσότερες από τις παραπάνω ικανότητες και αυτό να χαρακτηρίζει το παιχνίδι του και να κάνει την ομάδα του να προσαρμόζει τον τρόπο παιχνιδιού της στις ικανότητές του αυτές. Κεντρικοί επιθετικοί που συνδυάζουν πολλές από τις αρετές αυτές μαζί, γίνονται εξαιρετικά περιζήτητοι και συνήθως ακολουθούν σπουδαία καριέρα.  

Η θέση του επιθετικού, από τη φύση της συγκεντρώνει συχνά τη μεγαλύτερη προσοχή και τα φώτα της δημοσιότητας. Τις περισσότερες φορές, τις υποψηφιότητες για τα ετήσια βραβεία καλύτερων παικτών αλλά και τα μεγαλύτερα συμβόλαια στις ομάδες τους τα μονοπωλούν οι επιθετικοί. Δεν είναι λίγες πάντως οι φορές που κάποιος κεντρικός επιθετικός θα επιφορτιστεί με πρόσθετες ευθύνες κατά τη διάρκεια του αγώνα, πέρα από το να σκοράρει. Σε στημένες φάσεις που η ομάδα του αμύνεται, ένας υψηλόσωμος επιθετικός είναι ιδιαίτερα χρήσιμος στο να αποτρέψει πιθανή κεφαλιά προς την εστία του, από παίκτη της αντίπαλης ομάδας, μαρκάροντας τον κεντρικό αμυντικό της αντίπαλης ομάδας ή κάποιον άλλο από τους ψηλούς παίκτες. Πολλές φορές επίσης η χρησιμότητα του επιθετικού έγκειται στο να κρατάει τη μπάλα όσο μπορεί περισσότερο στα πόδια του, μακριά από την εστία της ομάδας τους, απασχολώντας έτσι τους αντίπαλους αμυντικογενείς παίκτες, κερδίζοντας χρόνο και ανοίγοντας χώρους για τους πιο γρήγορους ή πιο τεχνίτες ποδοσφαιριστές της ομάδας του. 

Παραδείγματα του παρελθόντος που όμως έχουν μείνει στην ιστορία αποτελούν ο Αρτούρ Φριντενράιχ, ο Σίλβιο Πιόλα, ο Γιόζεφ Μπίτσαν  ο Ούβε  Ζέελερ, ο Γκούναρ Νόρνταλ, ο Ζυστ Φονταίν, ο Αλφρέδο Ντι Στέφανο, ο Γκερντ Μίλερ, ο Μάρκο Βαν Μπάστεν, ο Ρονάλντο και ο Ρομάριο.

Κεντρικός επιθετικός
Οπερασιοναλισμός

Ο **οπερασιοναλισμός** είναι μία θετικιστική φιλοσοφική θεωρία, η οποία δέχεται πως τα φυσικά μεγέθη έχουν πραγματική σημασία μόνο όταν μπορούν να αναχθούν σε κάποιο απόλυτο και μονοσήμαντα καθορισμένο σύστημα μέτρησης, το οποίο όμως είναι αδύνατο, καθώς πάντα όταν προσπαθούμε να εκτελέσουμε ένα πείραμα, είμαστε συμμέτοχοι σ'αυτό, δηλαδή επεμβαίνουμε σε οποιαδήποτε μέτρηση, καθιστώντας την υποκειμενική.

## Εξωτερικοί σύνδεσμοι
* 

Κατηγορία:Εκπαιδευτική ψυχολογία
Κατηγορία:Επιστημονική μέθοδος
Κατηγορία:Φιλοσοφία της επιστήμης
Μελίχ Τζεβντέτ Αντάυ

Ο **Μελίχ Τζεβντέτ Αντάυ** (τουρκ.:*Melih Cevdet Anday*) (13 Μαρτίου 1915 - 29 Νοεμβρίου 2002), ήταν Τούρκος ποιητής και συγγραφέας, ο οποίος αποτέλεσε την εμπροσθοφυλακή του κινήματος Γκαρίπ μαζί με τους Ορχάν Βελί και Οκτάυ Ριφάτ.

Η μοναδική του ποίηση στέκεται εκτός των παραδοσιακών ποιητικών κινημάτων αναζητώντας νέους δρόμους για την ποίηση.

Η καινούρια αυτή ποιητική έκφραση προσπάθησε να είναι απλή, στην καθομιλουμένη, πραγματική, καθημερινή—μια "άτεχνη" τέχνη για την εξυπηρέτηση των απλών ανθρώπων.

## Βιογραφία
Γεννήθηκε το 1915 στην Κωνσταντινούπολη.

Αποφοίτησε από το Γυμνάσιο *Gazi* της Άγκυρας και άρχισε να εργάζεται ως σύμβουλος στο Υπουργείο Παιδείας. Εργάστηκε επίσης ως δημοσιογράφος και έγραψε διάφορα άρθρα για τις εφημερίδες Ακσάμ και Τζουμχουριέτ. Μετά το 1954, εργάστηκε ως δάσκαλος στο Συνεδριακό Ωδείο της Κωνσταντινούπολης.

Συνέγραψε έναν αριθμό μυθιστορημάτων, ενώ έχει μεταφράσει και αρκετά βιβλία στα Τουρκικά. Κατά τη διάρκεια της καριέρας του που διήρκεσε εξήμισι δεκαετίες, ο Μελίχ Τζεβντέτ Αντάυ δημοσίευσε ένδεκα ποιητικές συλλογές, οχτώ θεατρικά έργα, οχτώ μυθιστορήματα, δεκαπέντε συλλογές δοκιμίων, ένα βιβλίο με απομνημονεύματα και κέρδισε όλα τα βραβεία ποίησης της Τουρκίας.

Το 1971 η UNESCO τον τίμησε—παράλληλα με διεθνείς λογοτεχνικούς γίγαντες όπως ο Σαίξπηρ, ο Δάντης, ο Τολστόι, ο Θερβάντες, κ.ά.

Το έργο του έχει μεταφραστεί στα Ρωσικά, Γερμανικά, Ουγγρικά, Ρουμανικά και Αγγλικά.

## Εκδόσεις
*Garip (μαζί με τους Ορχάν Βελί και Οκτάυ Ριφάτ, 1941)
*Rahatı Kraçan Ağaç
*Kolları bağlı Odysseus
*Göçebe Denizin Üstünde
*Ölümsüzlük Ardında Gılgamış
*Teknenin Ölümü,Tanıdık Dünya
*Güneşte
*Yağmurun Altında
*Gizli Emir
*Raziye
*Dört Oyun

## Δείγμα της ποίησής του
### Τα μάτια μου είναι μπλε
Χάνεσαι από τα μάτια μου
Μέσα στο δρόμο
Όλα μπλε

## Πηγές
1.*Μ.Τζ.Αντάι: "Η συζήτηση δεν είναι αρκετή για τη συνεννόηση των ανθρώπων".* Περιοδικό "ΕΙ", τ.8/1994  σ. 11 & 38-39

## Παραπομπές

Ποιήματά του στα Αγγλικά
-http://www.cs.rpi.edu/~sibel/poetry/melih_cevdet_anday.html
Βιογραφία στα αγγλικά-
http://newspot.byegm.gov.tr/arsiv/2000/May/N4.htm

Κατηγορία:Τούρκοι συγγραφείς
Κατηγορία:Τούρκοι λογοτέχνες
Κατηγορία:Τούρκοι ποιητές
Κατηγορία:Τούρκοι μυθιστοριογράφοι
Κατηγορία:Τούρκοι θεατρικοί συγγραφείς
Κατηγορία:Τούρκοι μεταφραστές
Κατηγορία:Τούρκοι δοκιμιογράφοι
Δήμος Αγίου Νικολάου (πρόγραμμα Καποδίστριας)

*Το παρόν λήμμα αφορά τον πρώην καποδιστριακό δήμο Αγίου Νικολάου.*

*Για τον σημερινό δήμο βλέπε: [[Δήμος Αγίου Νικολάου]].*

Ο **Δήμος Αγίου Νικολάου** βρίσκεται στα βόρεια και δυτικά του νομού Λασιθίου και είχε σαν έδρα το την πρωτεύουσα του νομού Άγιο Νικόλαο. Πρόκειται για παραθαλάσσιο δήμο και δημοφιλή τουριστικό προορισμό. Σύμφωνα με την απογραφή του 2001 ο δήμος είχε συνολικά 19.462 κατοίκους και έκταση 317.834 στρέμματα.

Ο δήμος περιλαμβάνει 14 δημοτικά διαμερίσματα:

: ** [[Δημοτικό διαμέρισμα Αγίου Νικολάου|Δ.δ. Αγίου Νικολάου]] **
::* ο Άγιος Νικόλαος Λασιθίου
::* οι Άγιοι Πάντες (*νησίδα*)
::* τα Ελληνικά
::* τα Κατσίκια
::* το Μικρονήσι (νησίδα)
::* ο Ξηρόκαμπος
::* ο Πίσσιδος
: ** [[Δημοτικό διαμέρισμα Βρουχά Λασιθίου|Δ.δ. Βρουχά]] **
::* ο Βρουχάς
::* ο Μυρωνικήτας
::* η Πλάκα
: ** [[Δημοτικό διαμέρισμα Ελούντας Λασιθίου|Δ.δ. Ελούντας]] **
::* το Σχίσμα (Δ.δ. Ελούντας)
::* η Αγία Παρασκευή
::* η Επάνω Ελούντα
::* οι Επάνω Πινές
::* η Καλυδών (Σπιναλόγκα) (*νησίδα*)
::* η Κάτω Ελούντα
::* οι Κάτω Πινές
::* το Μαυρικιανόν
: ** [[Δημοτικό διαμέρισμα Έξω Λακκωνίων Λασιθίου|Δ.δ. Έξω Λακκωνίων]] **
::* τα Έξω Λακκώνια
::* οι Βλάχηδες
::* οι Καρτέρηδες
::* οι Μαρνέλληδες
::* οι Πεπόνηδες
::* οι Φιορέτζηδες
: ** [[Δημοτικό διαμέρισμα Έξω Ποτάμων Λασιθίου|Δ.δ. Έξω Ποτάμων]] **
::* οι Έξω Ποτάμοι
::* το Αργυρό Νερό
::* οι Μέσα Ποτάμοι
::* τα Ρουσσακιανά
: ** [[Δημοτικό διαμέρισμα Ζενίων Λασιθίου|Δ.δ. Ζενίων]] **
::* τα Ζένια
::* ο Αδριανός
::* οι Αμυγδάλοι
::* οι Άνω Αμυγδάλοι
::* η Ρουσσαπιδιά
: ** [[Δημοτικό διαμέρισμα Καλού Χωρίου Λασιθίου|Δ.δ. Καλού Χωρίου]] **
::* το Καλό Χωριό
::* το Βρυονήσι (νησίδα)
::* το Ίστρο
::* ο Πύργος
::* το Φορτί
: ** [[Δημοτικό διαμέρισμα Κριτσάς Λασιθίου|Δ.δ. Κριτσάς]] **
::* η Κριτσά
::* η Αμμουδάρα
::* το Βαθύ
::* ο Θεολόγος
::* το Καθαρό
::* ο Κάλυβος
::* το Μαρδάτι
::* η Ρούσα Λίμνη
::* οι Τάπες
: ** Δ.δ. Κρούστα ** -- ο Κρούστας
: ** [[Δημοτικό διαμέρισμα Λιμνών Λασιθίου|Δ.δ. Λιμνών]] **
::* οι Λίμνες
::* η Αγία Πελαγία
::* ο Άγιος Ιωάννης
::* ο Δράκος
::* οι Δύο Πρίνοι
::* ο Καλός Λάκκος
: ** [[Δημοτικό διαμέρισμα Λούμα Λασιθίου|Δ.δ. Λούμα]] **
::* ο Κάτω Λούμας
::* ο Επάνω Λούμας
::* οι Κάτω Σέλλες
::* οι Σέλλες
: ** [[Δημοτικό διαμέρισμα Μέσα Λακκωνίων Λασιθίου|Δ.δ. Μέσα Λακκωνίων]] **
::* τα Φλαμουριανά
::* οι Κακοκάμωτες
::* το Μαργιέλι
::* το Σχίσμα (Δ.δ. Μέσα Λακκωνίων)
::* το Χαμηλό
: ** Δ.δ. Πρίνας ** -- η Πρίνα
: ** [[Δημοτικό διαμέρισμα Σκινιά Λασιθίου|Δ.δ. Σκινιά]] **
::* ο Σκινιάς
::* ο Άγιος Γεώργιος
::* ο Βάλτος
::* τα Βλιχάδια
::* οι Χονδροβολάκοι

## Εξωτερικοί σύνδεσμοι
*Στοιχεία για τον δήμο Αγίου Νικολάου από το Υπουργείο Εσωτερικών, Δημόσιας Διοίκησης και Αποκέντρωσης 


Κατηγορία:Δήμοι της περιφερειακής ενότητας Λασιθίου
Κοινότητα Βραχασίου

Η **Κοινότητα Βραχασίου** είναι κοινότητα του Δήμο Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου. 

Συστάθηκε το 1925. Με την εφαρμογή του προγράμματος Καποδίστριας, το 1999, καταργήθηκε προσωρινά και εντάχθηκε ως δημοτικό διαμέρισμα στον τότε δήμο Νεάπολης αλλά λόγω έντονων αντιδράσεων των κατοίκων επαναλειτούργησε το 2007 μαζί με την πρώην Κοινότητα Μιλάτου, με τον νόμο 3448/15-3-2006. 

Μεσω του προγράμματος Καλλικράτης εντάχθηκε το 2011 ως κοινότητα στον Δήμο Αγίου Νικολάου.

## Πληθυσμός

## Διοίκηση
Εκτός από την έδρα της, η Κοινότητα Βραχασίου περιλαμβάνει και τους οικισμούς Αγία Βαρβάρα, Επάνω Σίσι, Καρτσιανός, Πύργος, Σεληνάρι και Σίσι, την νηδίδα Αυγό, όπως και σήμερα τους οικισμούς της τέως Κοινότητος Μιλάτου, Μίλατος και Παραλία Μιλάτου. Η απογραφή του 2011 αναφέρει:

* **Αγία Βαρβάρα**, η (102)
* **Αυγόν**, το (νησίς) (0)
* **Βραχάσιον**, το (311)
* **Επάνω Σίσιον**, το (115)
* **Καρτσιανός**, ο (13)
* **Μίλατος**, η (178)
* **Παραλία Μιλάτου**, η (157)
* **Πύργος**, ο (48)
* **Σεληνάρι**, το (5)
* **Σίσιον**, το (1.003)

Συνολικά η κοινότητα έχει 1.932 κατοίκους.

Η Κοινότητα Βραχασίου εκπροσωπείται από πενταμελές συμβούλιο με επικεφαλής τον Κωνσταντίνο Κυβερνητάκη. Από το 2022, την κοινότητα θα εκπροσωπείται από τον κ. Ιωάννη Κυριακάκη λόγω συμφωνίας μεταξύ αυτών .

### Κοινοτάρχες Βραχασίου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βραχασίου.

## Παραπομπές


## Εξωτερικοί σύνδεσμοι
*Στοιχεία για την κοινότητας Βραχασίου από το Υπουργείο Εσωτερικών, Δημόσιας Διοίκησης και Αποκέντρωσης
*Βραχασιώτικο Σπίτι, Λαογραφική Έκθεση

Κατηγορία:Δήμος Αγίου Νικολάου
Κατηγορία:Επαρχία Μιραμπέλλου
Δήμος Ιεράπετρας (πρόγραμμα Καποδίστριας)

*Το παρόν λήμμα αφορά τον πρώην καποδιστριακό Δήμο Ιεράπετρας.*

*Για τον σημερινό δήμο βλέπε: [[Δήμος Ιεράπετρας]].*

Ο **Δήμος Ιεράπετρας** βρίσκεται στα νότια και δυτικά του νομού Λασιθίου και είχει σαν έδρα την Ιεράπετρα. Πρόκειται για παραθαλάσσιο δήμο καθώς βρέχεται στα νότια από το Λιβυκό πέλαγος ενώ το βόρειο τμήμα του δήμου βρίσκεται στον κόλπο Μιραμπέλου. Σύμφωνα με την απογραφή του 2001 ο δήμος είχε συνολικά 23.707 κατοίκους και έκταση 394.774 στρέμματα.

Ο δήμος περιλαμβάνει 17 δημοτικά διαμερίσματα:

: ** [[Δημοτικό διαμέρισμα Ιεράπετρας|Δ.δ. Ιεράπετρας]] **
::* η Ιεράπετρα
::* ο Αγιασμένος
::* ο Άγιος Γεώργιος
::* η Βαϊνιά
::* η Γρα Λυγιά
::* η Ιερά Μονή Φανερωμένης
::* ο Κάμπος
::* το Κεντρί
::* η Κεφάλα
::* οι Ποτάμοι
::* ο Σταυρός
::* η Χρυσή (νησίδα)
: ** [[Δημοτικό διαμέρισμα Αγίου Ιωάννου Λασιθίου|Δ.δ. Αγίου Ιωάννου]] **
::* το Κουτσουνάρι
::* η Αγία Φωτιά
::* ο Άγιος Ιωάννης
::* η Φέρμα
: ** [[Δημοτικό διαμέρισμα Ανατολής Λασιθίου|Δ.δ. Ανατολής]] **
::* η Ανατολή
::* οι Αμμουδάρες
::* οι Καλόγεροι 
::* η Νέα Ανατολή
::* το Στόμιο
: ** [[Δημοτικό διαμέρισμα Γδοχίων Λασιθίου|Δ.δ. Γδοχίων]] **
::* τα Γδόχια
::* ο Βάτος
: ** [[Δημοτικό διαμέρισμα Καβουσίου Λασιθίου|Δ.δ. Καβουσίου]] **
::* το Καβούσι
::* το Δρακαλεύριον
::* οι Μέλισσες
::* η Παναγία
::* ο Τσαμάντης
: ** [[Δημοτικό διαμέρισμα Καλαμαύκας Λασιθίου|Δ.δ. Καλαμαύκας]] **
::* η Καλαμαύκα
::* η Καμάρα
::* το Ψαθί
: ** [[Δημοτικό διαμέρισμα Κάτω Χωρίου Λασιθίου|Δ.δ. Κάτω Χωρίου]] ** 
::* το Κάτω Χωριό
::* η Θρυπτή
: ** Δ.δ. Μακρυλιάς ** -- η Μακρυλιά
: ** [[Δημοτικό διαμέρισμα Μαλών Λασιθίου|Δ.δ. Μαλών]] **
::* οι Μάλες
::* η Ιερά Μονή Παναγίας Εξακουστής
::* τα Μαθοκοτσανά
::* το Μεταξοχώρι
::* το Σελάκανο
::* ο Χριστός
: **  Δ.δ. Μεσελέρων ** -- οι Μεσελέροι
: ** [[Δημοτικό διαμέρισμα Μουρνιών Λασιθίου|Δ.δ. Μουρνιών]] **
::* οι Μουρνιές
::* η Άνω Σύμη
: ** [[Δημοτικό διαμέρισμα Μύθων Λασιθίου|Δ.δ. Μύθων]] **
::* οι Μύθοι
::* το Καρύδι
::* ο Μινός
::* ο Ορνιάς
::* η Συκιά
: ** [[Δημοτικό διαμέρισμα Μύρτου Λασιθίου|Δ.δ. Μύρτου]] **
::* ο Μύρτος
::* ο Γαβρίλης
::* η Καλλιθέα
::* οι Κοπάνες
::* ο Νέος Μύρτος
: ** [[Δημοτικό διαμέρισμα Παχείας Άμμου Λασιθίου|Δ.δ. Παχείας Άμμου]] **
::* η Παχεία Άμμος
::* η Βασιλική
::* το Μοναστηράκι
::* ο Ξηρόκαμπος
: ** [[Δημοτικό διαμέρισμα Ρίζης Λασιθίου|Δ.δ. Ρίζης]] **
::* η Ρίζα
::* ο Καημένος
::* η Σφακούρα

## Εξωτερικοί σύνδεσμοι
*H Ιεράπετρα Πόλη-Πιλότος του Συμβουλίου της Ευρώπης, για την Ευρωπαϊκή Εβδομάδα Τοπικής Δημοκρατίας 2009
*Η πολιτιστική ιστοσελίδα του δήμου Ιεράπετρας
*Η επίσημη ιστοσελίδα του δήμου Ιεράπετρας
*Στοιχεία για τον δήμο Ιεράπετρας από το Υπουργείο Εσωτερικών, Δημόσιας Διοίκησης και Αποκέντρωσης 
*Το επίσημο ιστολόγιο του δήμου Ιεράπετρας
*Οι παραλίες της Ιεράπετρας
* Οι Μεσελέροι

Κατηγορία:Δήμοι της περιφερειακής ενότητας Λασιθίου
Δήμος Λεύκης

*Το παρόν λήμμα αφορά τον πρώην καποδιστριακό δήμο Λεύκης.*

*Για τον σημερινό δήμο βλέπε: [[Δήμος Σητείας]].*

Ο **Δήμος Λεύκης** ήταν δήμος του νομού Λασιθίου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σητείας. Βρισκόταν στα νότια και ανατολικά του νομού Λασιθίου και είχε σαν έδρα την Ζίρο. Σύμφωνα με την απογραφή του 2001 ο δήμος είχε συνολικά 2.177 κατοίκους και έκταση 152.303 στρέμματα.

Ο δήμος περιλάμβανε 6 δημοτικά διαμερίσματα:

: ** [[Δημοτικό διαμέρισμα Ζίρου Λασιθίου|Δ.δ. Ζίρου]] **
::* η Ζίρος 
::* η Αγία Ειρήνη
::* η Αγριλιά
::* το Καλόν Χωρίον
::* το Λαμνώνι
::* ο Ξερόκαμπος
::* το Χαμαίτουλο
: ** [[Δημοτικό διαμέρισμα Αγίας Τριάδος Λασιθίου|Δ.δ. Αγίας Τριάδος]] **
::* η Αγία Τριάς
::* το Κουφονήσι (νησίδα)
: ** [[Δημοτικό διαμέρισμα Απιδίων Λασιθίου|Δ.δ. Απιδίων]] ** (Μέσα Απιδίου) 
::* ο Γούδουρας
::* το Έξω Απίδι
::* ο Καλός Λάκκος
::* το Μέσα Απίδι
: ** [[Δημοτικό διαμέρισμα Αρμένων Λασιθίου|Δ.δ. Αρμένων]] **
::* οι Αρμένοι
::* ο Ασπρόλιθος
::* η Ετιά
: ** [[Δημοτικό διαμέρισμα Παππαγιαννάδων Λασιθίου|Δ.δ. Παππαγιαννάδων]] **
::* οι Παππαγιαννάδες
::* το Βορί
::* οι Σκλάβοι
::* η Συκέα
: ** [[Δημοτικό διαμέρισμα Χανδρά Λασιθίου|Δ.δ. Χανδρά]] **
::* ο Χανδράς
::* ο Άγιος Παντελεήμονας
::* ο Κατελιώνας

## Εξωτερικοί σύνδεσμοι

*Στοιχεία για τον δήμο Λεύκης από το Υπουργείο Εσωτερικών, Δημόσιας Διοίκησης και Αποκέντρωσης

Κατηγορία:Δήμοι της περιφερειακής ενότητας Λασιθίου
Δήμος Ιτάνου

*Το παρόν λήμμα αφορά τον πρώην καποδιστριακό δήμο Ιτάνου.*

*Για τον σημερινό δήμο βλέπε: [[Δήμος Σητείας]]*

Ο **Δήμος Ιτάνου** ήταν δήμος του νομού Λασιθίου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σητείας. Βρισκόταν στα ανατολικά του νομού Λασιθίου και είχε σαν έδρα το Παλαίκαστρο. Πρόκειται για παραθαλάσσιο δήμο. Σύμφωνα με την απογραφή του 2001 ο δήμος είχε συνολικά 2.514 κατοίκους και έκταση 197.406 στρέμματα.

Ο δήμος περιλάμβανε 4 δημοτικά διαμερίσματα:

: ** [[Δημοτικό διαμέρισμα Παλαικάστρου Λασιθίου|Δ.δ. Παλαικάστρου]] **
::* το Παλαίκαστρο
::* τα Αγκάθια
::* η Βίγλα
::* ο Κουρεμένος
::* το Κυριαμάδι
::* η Λύδια
::* τα Μερτύδια
::* το Τοπλού
::* η Χιώνα
::* οι Χοχλακιές
: ** [[Δημοτικό διαμέρισμα Ζάκρου Λασιθίου|Δ.δ. Ζάκρου]] **
::* η Ζάκρος
::* ο Άγιος Γεώργιος
::* οι Αδραβάστοι
::* ο Αζοκέραμος
::* ο Κάτω Ζάκρος
::* τα Κελλάρια
::* το Κλησίδι
::* ο Ξεροκαμπιάς
::* η Σφάκα
: ** [[Δημοτικό διαμέρισμα Καρυδίου Λασιθίου|Δ.δ. Καρυδίου]] ** (Σητείας)
::* το Καρύδι
::* η Καμάρα
::* η Λαγκάδα
: ** [[Δημοτικό διαμέρισμα Μητάτου Λασιθίου|Δ.δ. Μητάτου]] **
::* το Μητάτο
::* ο Άγιος Νικόλαος
::* το Βρυσίδι
::* το Κρυονέρι
::* η Ξηρολίμνη
::* ο Χώνος

## Εξωτερικοί σύνδεσμοι

*Επίσημη Ιστοσελίδα του Δήμου Ιτάνου
*Στοιχεία για τον δήμο Ιτάνου από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Λασιθίου